|  |  |
| --- | --- |
|  | Rēzeknes novada dome**Reģ.Nr.90009112679****Atbrīvošanas aleja 95A, Rēzekne, LV – 4601,****Tel. 646 22238; 646 22231, Fax. 646 25935,**e–pasts: info@rezeknesnovads.lvInformācija internetā: <http://www.rezeknesnovads.v> |

APSTIPRINĀTI

Rēzeknes novada domes

2024.gada 17.oktobra sēdē

(protokols Nr.21, 15.§, 2.punkts)

**Rēzeknes novada pašvaldības nekustamā īpašuma “Tevenānu SEZ”, kas atrodas Viļānu pagastā, Rēzeknes novadā**

ELEKTRONISKĀS IZSOLES NOTEIKUMI

1. **Vispārīgie noteikumi**
	1. Šie noteikumi paredz kārtību, kādā organizējama pašvaldības nekustamā īpašuma “Tevenānu SEZ”, kas atrodas Viļānu pagastā, Rēzeknes novadā, ar kadastra Nr.7898 007 0016, atsavināšanas procedūra, pārdodot elektroniskā izsolē. Izsoli organizē atbilstoši Publiskas personas mantas atsavināšanas likumam, kas reglamentē jautājumus, kuri nav noteikti šajos noteikumos un Rēzeknes novada domes 2024.gada 17.oktobra lēmumam.
	2. Izsoli organizē un vada Rēzeknes novada domes izveidota komisija.
	3. Nekustamā īpašuma nosacītā cena – 22 500,00 EUR (divdesmit divi tūkstoši pieci simti euro 00 centi), kas ir arī izsoles sākumcena. Visa nosolītā nekustamā īpašuma cena tiek samaksāta *euro*.
	4. Izsoles solis EUR 500,00 (pieci simti *euro*, 00 centi). Nodrošinājuma nauda – 10 % no nekustamā īpašuma nosacītās cenas, t.i., EUR 2 250,00 (divi tūkstoši divi simti piecdesmit *euro*, 00 centi) ieskaitāma Rēzeknes novada pašvaldības reģistrācijas Nr.90009112679, Valsts Kases norēķinu kontā LV79TREL980257006400B, TRELLV22. Nodrošinājums uzskatāms par iesniegtu, ja attiecīgā naudas summa ir ieskaitīta norādītajā bankas kontā.
	5. Maksa par dalību e-izsolē – EUR 20,00 (divdesmit *euro*, 00 centi), kas jāieskaita Tiesu administrācijas norēķinu kontā.
	6. Sludinājumi par nekustamā īpašuma izsoli publicējami laikrakstā „Latvijas Vēstnesis”, laikrakstā “Rēzeknes Vēstis” un Rēzeknes novada pašvaldības mājas lapā.
	7. Ar izsoles noteikumiem var iepazīties elektroniski Rēzeknes novada pašvaldības mājas lapā [www.rezeknesnovads.lv](http://www.rezeknesnovads.lv) un <https://izsoles.ta.gov.lv> .
	8. Izsoles rezultātus apstiprina Rēzeknes novada dome.
	9. Lēmumu par atkārtotu izsoli vai atsavināšanas procesa pārtraukšanu pieņem Rēzeknes novada dome.
2. **Nekustamā īpašuma raksturojums**
	1. Rēzeknes novada pašvaldības nekustamais īpašums “Tevenānu SEZ”, ar kadastra Nr.7898 007 0016, atrodas Viļānu pagastā, Rēzeknes novadā, un sastāv no zemes vienības kadastra apzīmējums 7898 007 0025, platībā 2,3 ha (turpmāk – Nekustamais īpašums).
	2. Nekustamais īpašums ir reģistrēts Latgales rajona tiesā, Viļānu pagasta zemesgrāmatas nodalījuma Nr. 100000562741, ar Rēzeknes zemesgrāmatu nodaļas tiesneša Vijas Pužules 2023.gada 14.marta lēmumu (žurnāla Nr. 300005829495) uz Rēzeknes novada pašvaldības, nodokļu maksātāja reģistrācijas Nr.90009112679, vārda.
3. **Nekustamā īpašuma attīstības nosacījumi**
	1. Izsoles uzvarētājam jābūt finansiāli un organizatoriski spējīgam uzsākt un realizēt saimniecisko darbību izsoles objektā, lai 5 (piecu) gadu laikā un ne vēlāk kā līdz 2029.gada 31.decembrim Nekustamā īpašuma attīstībā ieguldītu privātās nefinanšu investīcijas nemateriālajos ieguldījumos un pamatlīdzekļos vismaz EUR 559 023,61 (pieci simti piecdesmit deviņi tūkstoši divdesmit trīs *euro*, 61 cents) apmērā.
	2. Izsoles uzvarētājam jābūt finansiāli un organizatoriski spējīgam uzsākt un realizēt saimniecisko darbību izsoles objektā, lai 5 (piecu) gadu laikā un ne vēlāk kā līdz 2029.gada 31.decembrim Nekustamā īpašumā radītu jaunas darba vietas ar kopējo darba algu fonda pieaugumu vismaz EUR 419 246,75 (četri simti deviņpadsmit tūkstoši divi simti četrdesmit seši *euro*, 75 centi) apmērā. Darba algu fonda pieaugumā ieskaita darba samaksas (bruto) pieaugumu kumulatīvi, tai skaitā samaksātos nodokļus, arī darba devēja sociālo nodokli.
	3. Izsoles noteikumu 1. un 2. punktos norādītās privātās nefinanšu investīcijas nemateriālajos ieguldījumos un pamatlīdzekļos un darba algu fonda pieaugums var tikt sasniegts arī līdz 1500 m attālumā esošā, citā Izsoles uzvarētāja saimnieciskās darbības vietā, ja Izsoles uzvarētājs pamato ārpus Nekustamā īpašuma radušos nefinanšu investīciju nemateriālajos ieguldījumos un pamatlīdzekļos un darba algu fonda pieauguma sasaisti ar saimniecisko darbību, ko veic Nekustamajā īpašumā un ja nefinanšu investīcijas nemateriālajos ieguldījumos un pamatlīdzekļos un darba algu fonda pieaugums nav saistīts ar 3.4.punktā nosauktajām nozarēm.
	4. Izsoles uzvarētājs Nekustamajā īpašumā veicamo saimniecisko darbību nedrīkst saistīt ar šādām tautsaimniecības nozarēm (tās nedrīkst pārsniegt 50 % no neto apgrozījuma):
		1. elektroenerģija, gāzes apgāde, siltumapgāde, ja komersanta darbība saistīta ar tādas enerģijas ražošanu, pārveidi, pārvadi un sadali, kas iegūta no fosilajiem energoresursiem (NACE kods: D), izņemot gaisa kondicionēšanu (NACE kods D);
		2. ūdensapgāde, kā arī notekūdeņu, atkritumu apsaimniekošana un sanācija, izņemot otrreizējo pārstrādi (NACE kods E);
		3. vairumtirdzniecība un mazumtirdzniecība, izņemot automobiļu un motociklu remontu (NACE kods G);
		4. finanšu un apdrošināšanas darbības (NACE kods K);
		5. operācijas ar nekustamo īpašumu (NACE kods L);
		6. valsts pārvalde un aizsardzība, obligātā sociālā apdrošināšana (NACE kods O);
		7. azartspēles un derības (NACE kods R92);
		8. tabakas audzēšana (NACE kods A01.15) un tabakas izstrādājumu ražošana (NACE kods C12);
		9. ārpusteritoriālo organizāciju un institūciju darbība (NACE kods U).
4. **Izsoles dalībnieki**
	1. Par izsoles dalībnieku var kļūt jebkura fiziska vai juridiska persona, kurai ir tiesības iegūt Latvijas Republikā nekustamo īpašumu, un kura līdz reģistrācijas brīdim ir iemaksājusi šo noteikumu 1.4.punktā minēto nodrošinājuma naudu, ir iesniegusi Pretendenta rakstisku apliecinājumu par gatavību un spēju izpildīt izsoles noteikumu 3.sadaļas “Nekustamā īpašuma attīstības nosacījumi” prasības, atbilstoši Izsoles noteikumu pielikumam Nr.1 vai Nr.2. Apliecinājumu (Izsoles noteikumu pielikumu Nr.1. vai Nr.2.) iesniedz, nosūtot to uz e-pastu iveta.ladna@rezeknesnovads.lv. Pēc šo dokumentu iesniegšanas, izsoles dalībnieks tiek autorizēts dalībai izsolē.
	2. Izsoles dalībniekam nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
	3. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
5. **Izsoles pretendentu reģistrācija Izsoļu dalībnieku reģistrā**
	1. Pretendentu pieteikšanās notiek no 2024.gada 4.novembra plkst. 13:00 līdz 2024.gada 24.novembrim plkst.23:59 elektronisko izsoļu vietnē <https://izsoles.ta.gov.lv> uzturētā izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevumā “Latvijas Vēstnesis” tīmekļa vietnē [www.vestnesis.lv](http://www.vestnesis.lv).
	2. Izsoles pretendenti - fiziskas personas, kuras vēlas savā vai cita vārdā vai juridiskās personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:
		1. Fiziska persona:
			1. Vārdu, uzvārdu;
			2. Personas kodu vai dzimšanas datumu (persona, kurai nav piešķirts personas kods);
			3. Kontaktadresi;
			4. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
			5. Personas papildu kontaktinformāciju – elektroniskā pasta adresi un tālruņa numuru (ja tāds ir).
		2. Fiziska persona, kura pārstāv citu fizisku vai juridisku personu, papildus punktā norādītajam, sniedz informāciju par:
			1. Pārstāvamās personas veidu;
			2. Vārdu, uzvārdu fiziskai personai vai nosaukumu juridiskai personai;
			3. Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
			4. Kontaktadresi;
			5. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
			6. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);
	3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
	4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
	5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
	6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
	7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
	8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
	9. Izsoles pretendents netiek reģistrēts, ja:
		1. nav vēl iestājies vai ir beidzies pretendentu reģistrācijas termiņš;
		2. ja nav izpildīti visi šo noteikumu 5.2.1.punktā vai 5.2.2.punktā minētie norādījumi;
		3. konstatēts, ka pretendentam ir izsoles noteikumu 4.2.punktā minētās parādsaistības;
		4. fiziskā vai juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi,
		5. Pretendenta nav iesniedzis rakstisku apliecinājumu par gatavību un spēju izpildīt izsoles noteikumu 3.sadaļas “Nekustamā īpašuma attīstības nosacījumi” aizpildot Apliecinājumu (Izsoles noteikumu pielikumu Nr.1, Nr.2).
	10. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.
	11. Izsoles pretendentam pirms reģistrācijas izsolei ir tiesības iepazīties ar objektu, tā tehniskajiem rādītājiem – dokumentiem, kuri raksturo pārdodamo objektu un ir izsoles rīkotāja rīcībā, iepriekš sazinoties ar Viļānu apvienības pārvaldes vadītāja vietnieku saimnieciskajos jautājumos Rūdolfu Kroiču, tālr. 29357314.
6. **Izsoles norise**
	1. Izsole sākas elektronisko izsoļu vietnē <https://izsoles.ta.gov.lv> 2024.gada 4.novembra plkst.13:00 un noslēdzas 2024.gada 4.decembrim plkst.13:00.
	2. Izsolei autorizētie dalībnieki drīkst izdarīt solījumus visā izsoles norises laikā.
	3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
	4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
	5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.
	6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
	7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.
	8. Izsoles dalībniekiem, kuri piedalījušies izsolē, bet nav nosolījuši izsoles Objektu, četrpadsmit darba dienu laikā pēc attiecīgā iesnieguma saņemšanas tiek atmaksāts izsoles nodrošinājums.
	9. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.
7. **Izsoles rezultātu apstiprināšana un līguma noslēgšana**
	1. Izsoles komisija septiņu darba dienu laikā izsniedz izsoles uzvarētājam paziņojumu par pirkuma summu.
	2. Izsoles dalībniekam, kurš nosolījis augstāko cenu, pēc paziņojuma saņemšanas līdz 2024.gada 23.decembrim jāpārskaita norādītajā kontā pirkuma summu, kas atbilst starpībai starp augstāko nosolīto cenu un iemaksāto nodrošinājumu. Pēc maksājumu veikšanas maksājumu apliecinošie dokumenti iesniedzami Rēzeknes novada pašvaldībā vai nosūtāmi elektroniski uz e-pasta adresi: izsoles@rezeknesnovads.lv .
	3. Ja īpašumu nosolījušais izsoles dalībnieks šo noteikumu 7.2.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
	4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu.
	5. Ja 7.4.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
	6. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas Rēzeknes novada domē.
	7. Pirkuma līgums tiek noslēgts ar nosacījumu, ja netiek izpildīti Nekustamā īpašuma attīstības nosacījumi, tad pašvaldība ir tiesīga slēgt Atpakaļpirkuma līguma.
	8. Pirkuma līgumu pašvaldības vārdā paraksta Rēzeknes novada domes pilnvarota persona.
	9. Slēdzot pirkuma līgumu, izsoles uzvarētājs apņemas mēneša laikā no pirkuma līguma stāšanās spēkā, pārreģistrējot nekustamo īpašumu zemesgrāmatā, nostiprināt ķīlas tiesību atzīmi – nekustamo īpašumu aizliegts atsavināt vai apgrūtināt ar lietu tiesībām, par labu Rēzeknes novada pašvaldībai.
8. **Nenotikusi izsole**
	1. Izsoles komisija pieņem lēmumu par izsoles atzīšanu par nenotikušu:
		1. ja uz izsoli nav autorizēts neviens izsoles dalībnieks;
		2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likumu;
		3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
		4. ja neviens izsoles dalībnieks nav pārsolījis izsoles sākumcenu;
		5. ja vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu;
		6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
		7. ja izsolāmo mantu nopirkusi persona, kurai nav bijušas tiesības piedalīties izsolē.
9. **Izsoles rezultātu apstrīdēšanu**
	1. Izsoles rezultātus var apstrīdēt Rēzeknes novada pašvaldībā 7 (septiņu) dienu laikā pēc tam, kad izsoles komisija ir apstiprinājusi izsoles protokolu.

Domes priekšsēdētājs Monvīds Švarcs

Pielikums Nr.1

2024.gada 17.oktobra

Izsoles noteikumiem

**APLIECINĀJUMS**

nekustamā īpašuma “Tevenānu SEZ”, kas atrodas Viļānu pagastā, Rēzeknes novadā attīstības nosacījumu izpildei

*(aizpilda fiziska persona)*

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(vārds, uzvārds, personas kods)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(deklarētā dzīvesvieta)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(elektroniskā pasta adrese, tālruņa Nr.)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*

*(bankas rekvizīti/konta numurs)*

ar šī Apliecinājuma iesniegšanu piesakos piedalīties Rēzeknes novada pašvaldības rīkotajā Nekustamā īpašuma izsolē:

Plānotās darbības objektā:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Esmu iepazinies ar Izsoles noteikumiem un piekrītu tiem.

Apliecinu, ka nekustamā īpašuma attīstības NOSACĪJUMI ir skaidri un saprotami, tie tiks iekļauti līgumā kā būtiski nosacījumi, kas neizpildīšanas gadījumā būs par pamatu Atpakaļpirkuma noslēgšanai.

2024.gada \_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)

Pielikums Nr.2

2024.gada 10.oktobra

Izsoles noteikumiem

**APLIECINĀJUMS**

nekustamā īpašuma “Tevenānu SEZ”, kas atrodas Viļānu pagastā, Rēzeknes novadā attīstības nosacījumu izpildei

 *(aizpilda juridiska persona/personālsabiedrība)*

Pretendents,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(nosaukums, reģistrācijas numurs)*

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(juridiskā adrese)*

*Kā privāto tiesību subjekts/publisko tiesību subjekts (atzīmēt vajadzīgo),*

*kura vārdā saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(pilnvarojuma pamatojums)*

rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*amats, vārds, uzvārds, personas kods)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(bankas rekvizīti/konta numurs)*

*(elektroniskā pasta adrese, tālruņa Nr.)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

ar šī Apliecinājuma iesniegšanu piesakos piedalīties Rēzeknes novada pašvaldības rīkotajā Nekustamā īpašuma izsolē:

Plānotās darbības objektā:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Esmu iepazinies ar Izsoles noteikumiem un piekrītu tiem.

Apliecinu, ka nekustamā īpašuma attīstības NOSACĪJUMI ir skaidri un saprotami, tie tiks iekļauti līgumā kā būtiski nosacījumi, kas neizpildīšanas gadījumā būs par pamatu Atpakaļpirkuma noslēgšanai.

2024.gada \_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)